Diari Oficial de la Generalitat Valenciana


Sumari del DOGV 9658, del 09-08-2023 (2023/8815)

RESOLUCIÓ de 7 d'agost de 2023, de la presidenta del Consell d'Administració de l'Autoritat de Transport Metropolità de València, per la qual es modifica la Resolució de 30 de gener de 2023, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9658

Data del DOGV
:   09-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8815


Data del document
:   07-08-2023

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * Autoritat de Transport Metropolità de València

RESOLUCIÓ de 7 d'agost de 2023, de la presidenta del Consell d'Administració de l'Autoritat de Transport Metropolità de València, per la qual es modifica la Resolució de 30 de gener de 2023, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom. [2023/8815]  
  
A fi d'adequar circumstancialment el règim de delegació de competències de l'Autoritat de Transport Metropolità de València al període transitori derivat dels canvis produïts en l'entitat, cal modificar la Resolució de 30 de gener de 2023, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom.  
Per això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, fent ús de les atribucions conferides en l'article 9.1.a) del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, i després de l'aprovació pel Consell d'Administració en sessió de 27 de juliol de 2023, resolc:  
  
  
Primer. Delegació de competències en el vicepresident del Consell d'Administració de l'Autoritat de Transport Metropolità de València  
  
Mentre el lloc de la Direcció Gerència estiga vacant i no hi haja titulars d'unitats amb rang de subdirector general en l'Autoritat de Transport Metropolità de València, es deixa sense efecte la delegació de competències prevista en l'apartat segon de la Resolució de 30 de gener de 2023, i es deleguen aquestes competències, així com les ordinàries de la Direcció Gerència reclamades pel Consell d'Administració, en el vicepresident del Consell d'Administració, sense perjudici que les funcions ordinàries de les diferents unitats d'Autoritat de Transport Metropolità de València siguen exercides pels seus respectius titulars.  
  
  
Segon   
La present resolució produirà efectes l'endemà de la publicació en el Diari Oficial de la Generalitat Valenciana.  
  
València, 7 d'agost de 2023.- La presidenta del Consell d'Administració de l'Autoritat de Transport Metropolità de València: Salomé Pradas Ten.